Άρης Μαραγκόπουλος

Ο Άρης Μαραγκόπουλος είναι Έλληνας συγγραφέας, κριτικός, μεταφραστής, ιστορικός τέχνης και εκδότης.

Βιογραφία 
Ο Μαραγκόπουλος γεννήθηκε στην Αθήνα το 1948. Σπούδασε στο Πανεπιστήμιο Αθηνών ιστορία και αρχαιολογία και στη συνέχεια στο πανεπιστήμιο της Σορβόνης στο Παρίσι, ιστορία της τέχνης. Εργάστηκε ως επιμελητής εκδόσεων, κειμενογράφος, κριτικός βιβλίου, μεταφραστής και εκδότης. Έχει γράψει και εκδόσει δεκάδες βιβλία(περισσότερα από είκοσι), πεζογραφήματα, κριτικά δοκίμια, λευκώματα, καθώς και ισάριθμες μεταφράσεις από τα γαλλικά και τα αγγλικά. Ό Μαραγκόπουλος έχει γράψει κριτική βιβλίου και ιδεών στoν Tύπο και στα σχετικά με τη λογοτεχνία περιοδικά. Επίσης, έχει συμμετοχή ως συγγραφέας σε πολλούς συλλογικούς τόμους, ενώ ως κριτικός λογοτεχνίας έχει συνεργαστεί με διάφορα έντυπα. Υπήρξε μέλος της και διευθυντής του τμήματος λογοτεχνίας της ιδρυτικής ομάδας του αθηναϊκού εκδοτικού οίκου «Τόπος», με τον οποίο συνεργάζεται πλέον ως σύμβουλος εκδόσεων «μετά τη συνταξιοδότησή του». Στο πλαίσιο των ενδιαφερόντων του και της συγγραφικής και εκδοτικής ενασχόλησης του Μαραγκόπουλου εμπίπτει η φωτογραφία και, εν γένει, οι εικαστικές και αναπαραστατικές τέχνες και μέσα.

Έχει ασχοληθεί επισταμένα και επί μακρόν με το έργο και τη ζωή του Τζέιμς Τζόυς.για το οποίο έχει εκδώσει τρεις μελέτες, η πιο γνωστή από αυτές, το Ulyssess: Οδηγός ανάγνωσης, έχει κάνει πολλαπλές εκδόσεις (1995, 2001, 2010, 2022).  Τον Απρίλιο 2018 εκδόθηκε η κριτική / μεταφραστική ανάγνωση του συγγραφέα στο μεταθανάτιο έργο του Τζόις "Τζάκομο Τζόις".H μεταφραστική και σχολιαστική εργασία του Μαραγκόπουλου σε αυτό το πεδίο έχει θεωρηθεί ως σημαντική για τη γνωριμία του ελληνικού αναγνωστικού κοινού με το διάσημο Ιρλανδό συγγραφέα, καθώς και στην «κατανόηση» του έργου του στην Ελλάδα. Ο Μαραγκόπουλος θήτευσε δυο φορές στη θέση του γενικού γραμματέα της ελληνικής Εταιρείας Συγγραφέων. Για το μυθιστόρημά του Φλλσστ, φλλσστ, φλλλσσστ, Τόπος 2020 του απονέμεται το βραβείο «Νίκος Θέμελης» του διαδικτυακού περιοδικού Αναγνώστης (23/06/2021). Τρία γνωστά μυθιστορήματα του Μαραγκόπουλου συγκροτούνε την άτυπη «Τριλογία της συντροφικής ζωής»: Η Μανία με την Άνοιξη (Τόπος 2009), Το Χαστουκόδεντρο (Τόπος 2012) και το Πολ και Λόρα, ζωγραφική εκ του φυσικού (Τόπος 2016). Τρία νεότερα μυθιστορήματα (Φλλσστ, φλλσστ, φλλλσσστ (Τόπος 2020), Ω! Τι υπέροχη εκδρομή! (Τόπος 2023), και Απάρνηση (Τόπος 2025) συγκροτούν την Τριλογία «Κολυμπητές».

 Eργογραφία  
Μυθοπλασία - μυθιστορία
 Όλντσμομπιλ, Αθήνα, Ελ. Τύπος, 1982, και επανέκδοση Αθήνα B' Τόπος 2018 (στον τόμο Η τριλογία του '80)
 Oι ωραίες ημέρες του Βενιαμίν Σανιδόπουλου, Αθήνα, Κέδρος, 1998
 Πορτραίτο θλιμμένου άντρα σε τραίνο, Αθήνα, Σμίλη, 1993 (καταργημένο από τον Ά.Μ. το 2002)
 Αγάπη, κήποι, αχαριστία, Αθήνα, Kέδρος, 2002
 H μανία με την άνοιξη, Αθήνα Ελλ. Γράμματα 2006, Tόπος, 2009, Tόπος 2025
 To χαστουκόδεντρο, Αθήνα, Tόπος, 2012
 Πολ και Λόρα, ζωγραφική εκ του φυσικού, Αθήνα, Τόπος 2016
 Φλλσστ, φλλσστ, φλλλσσστ, Αθήνα, Τόπος 2020
 Ω! Τι υπέροχη εκδρομή!, Αθήνα, Τόπος, 2023
 Απάρνηση, Αθήνα, Τόπος, 2025

Noυβέλες, διηγήματα, μεικτά είδη
 Το ψεύτικο μπουκάλι και το αληθινό, Προοδευτικό βιβλίο, 1979
 Δεν είναι όλα σινεμά μωρό μου, Αθήνα, Ελ. Τύπος, 1985, Γ' Τόπος 2018 (στον τόμο Η Τριλογία του '80)
 Ψυχομπουρδέλο, Ελ. Τύπος, 1983, Α' Τόπος 2018 (στον τόμο Η Τριλογία του '80)
 Γλυκιά Επιστροφή, Αθήνα, Ελλ. Γράμματα, 2003
 True Love, Στοιχεία από ένα έγκλημα  Αθήνα, Tόπος, 2007.
 True Love, Αθήνα, Tόπος, 2008
 Τα δεδομένα της ζωής μας(επιστολική νουβέλα), A' Ελλ. Γράμματα, 2002, B' Αθήνα, Tόπος 2015

Δοκίμια (επιλογή)
 Εργαστήριο βαλκάνιων πεζογράφων(κριτικές-βιβλιογραφία), Αθήνα, Εθνικό κέντρο βιβλίου 1999.

 Ό Γιώργος Σεφέρης ως αναγνώστης της σύγχρονης ευρωπαϊκής λογοτεχνίας, Θεσσαλονίκη, University studio press, 2002. 
 Σύγχρονη ελληνική πεζογραφία (Διεθνείς προσανατολισμοί και διασταυρώσεις) Αθήνα, Αλεξάνδρεια 2002
 Θεολογίες (Κατάλογος έκθεσης "Σύνοψις 2 - Θεολογίες" που πραγματοποιήθηκε στον Εθνικό Μουσείο Σύγχρονης Τέχνης από 15 Οκτωβρίου 2002 έως 5 Ιανουαρίου 2003) Αθήνα, Εθνικό μουσείο σύγχρονης τέχνης, 2003.

 ,Διαφθορείς, εραστές, παραβάτες (Κείμενα για την ανα-θεώρηση της νεοελληνικής πεζογραφίας), Αθήνα, Ελλ. Γράμματα, 2005
 Μεταφράζοντας τη «μετάφραση», Εισαγωγή στο: Σολωμός, Διονύσιος, Η Γυναίκα της Ζάκυθος, χρηστική έκδοση / μεταγραφή, Εφημ. Τα Νέα, 2006
 Θεωρία, λογοτεχνία, αριστερά (Συλλογικό έργο)  Αθήνα, Το πέρασμα, 2008.
 Γιάνης Ρίτσος: ο ποιητής και ο πολίτης (Διεθνές συνέδριο: Οι εισηγήσεις), Αθήνα, Κέδρος 2008.
 Ulysses, οδηγός ανάγνωσης, Δελφίνι 1996, Αθήνα Κέδρος 2001, και επανέκδοση Αθήνα, Τόπος 2010 / 2022
 Η τέχνη της μυθοπλασίας και της δημιουργικής γραφής (Συγγραφείς και θεωρητικοί μιλούν για την τέχνη του μυθιστορήματος) Θεσσαλονίκη, Επίκεντρο 2010.
 Θεωρία, λογοτεχνία, αριστερά (Συλλογικό έργο)  επανέκδοση  Αθήνα, Ταξιδευτής, 2013.
 Πεδία μάχης αφύλακτα (Θέσεις για την κουλτούρα και τον πολιτισμό), Αθήνα, Τόπος, 2014
 Ο κ. Ιάκωβος Ζώης και ο κ. Τζάκομο Τζόις, Εισαγωγή στο Giacomo Joyce και [δι' αυτής] στον Τζέιμς Τζόις (στον τόμο James Joyce, Τζάκομο Τζόις Τόπος, 2018)
 Πορτρέτο του συγγραφέα ως κριτικού, Ανθολογία κριτικών κειμένων και εργογραφία Άρη Μαραγκόπουλου, επιμ. Κατσιγιάννη Άννα, Κωστίου Κατερίνα, Τόπος 2020

Φωτογραφικά λευκώματα
 Ρωσία: 100 χρόνια, Αθήνα, Ριζάρειο Ίδρυμα-Ίδρυμα Στ. Νιάρχου, 2002
 Αυτόπτης φωτομάρτυρας στην οδό των ονείρων, βασισμένο στο φωτ. αρχείο του Τάκη Πανανίδη, Τόπος, 2013
 Η άλλη Ελλάδα: 1950-1965, βασισμένο στο φωτ. αρχείο του Κων/νου Μεγαλοκονόμου, Τόπος, A΄ 2007, Β΄ 2018
 Αγαπημένο Bρωμοδουβλίνο: τόποι και γλώσσες στο Ulysses του Τζέιμς Τζόις, Αθήνα Κέδρος, 1997, και επανέκδοση Αθήνα, Τόπος, 2022

Μεταφράσεις Έργων

 Marcel Proust: πεζά ερωτικά κείμενα από τον Μαρσέλ Προύστ έως τον Ζάν Πώλ Σάρτρ, Αθήνα, Σμίλη 1993.

 James Joyce: Τζάκομο Τζόις – Ποιος διαβάζει τον Τζαίημς Τζόυς (εισαγωγή στην μεταφρασιμότητα του Τζόις), Αθήνα, Σμίλη 1994.
 Jean Baudrillard: Ρέκβιεμ για τα μέσα επικοινωνίας, Αθήνα Ελεύθερος τύπος 1994.
 Dada: μονογραφία ενός κινήματος, Αθήνα, Ελεύθερος τύπος 1994.
 Krzysztof Kieślowski: Κριστόφ Κισλόφσκι-12ο φεστιβάλ, ντοκιμαντέρ θεσσαλονίκης 12 με 21 Μαρτίου 2010, Θεσσαλονίκη, Φεστιβάλ κινηματογράφου θεσσαλονίκης, 1995.

 Henry James: Πλατεία Oυάσινγκντον, Αθήνα, Καστανιώτης 1997, επανέκδοση 2018.
 Marguerite Duras: Moderato Cantabile, Αθήνα, Σμίλη 1997, επανέκδοση Αθήνα, Τόπος 2017.
 James Joyce: Giacomo Joyce – Η απόκρυφη ιστορία του Τζέιμς Τζόις στην Τεργέστη, αρχές του εικοστού αιώνα, Αθήνα, Τόπος 2018.

 Παραπομπές 

 Εξωτερικοί σύνδεσμοι 
 Συνέντευξη του Άρη Μαραγκόπουλου στον Κώστα Κατσουλάρη, σειρά «Βίος και Πολιτεία» Νο 96 (Νοέμβριος 2025).
 Προσωπικός ιστότοπος του Άρη Μαραγκόπουλου. Ανακτήθηκε στις 10-05-2019.
 Συνέντευξη του Άρη Μαραγκόπουλου στην εκπομπή «Τιμής ένεκεν» του Δαυίδ Ναχμία (Τρίτο Πρόγραμμα, 26 Ιανουαρίου 2019), στο κανάλι του Δ. Ναχμία στο youtube. Ανακτήθηκε στις 19-03-2019.
 Άρης Μαραγκόπουλος: «Η επανάσταση, σήμερα, ή θα είναι μια γενικευμένη πολιτική ανυπακοή ή, δεν θα υπάρξει». Συνέντευξη στην Ελένη Γκίκα στο:  fractal, Η γεωμετρία των ιδεών (16 Δεκεμβρίου 2015). Ανακτήθηκε στις 19-03-2019.
 «Όχι στη χώρα του anything goes». Συνέντευξη στη Μικέλα Χαρτουλάρη στο: Εφημερίδα των Συντακτών, (1 Ιουλίου 2020). Ανακτήθηκε στις 07-07-2020.

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες μεταφραστές
Κατηγορία:Έλληνες ιστορικοί της τέχνης
Κατηγορία:Έλληνες εκδότες